CELEX: 62017CN0532
Language: sk
Date: 2017-09-11 00:00:00
Title: Vec C-532/17: Návrh na začatie prejudiciálneho konania, ktorý podal Landgericht Hamburg (Nemecko) 11. septembra 2017 – Wolfgang Wirth a i./Thomson Airways Ltd.

27.11.2017   
            
            
               SK
            
            
               Úradný vestník Európskej únie
            
            
               C 402/12
            
         Návrh na začatie prejudiciálneho konania, ktorý podal Landgericht Hamburg (Nemecko) 11. septembra 2017 – Wolfgang Wirth a i./Thomson Airways Ltd.
   (Vec C-532/17)
   (2017/C 402/14)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Hamburg
   
      Účastníci konania pred vnútroštátnym súdom
   
   
      Žalobcovia: Wolfgang Wirth, Theodor Mülder, Ruth Mülder, Gisela Wirth
   
      Žalovaná: Thomson Airways Ltd.
   
      Prejudiciálna otázka
   
   Má sa pojem „prevádzkujúci letecký dopravca“ nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (1) (ďalej len „nariadenie č. 261/2004“) vykladať v tom zmysle, že letecký dopravca, ktorý inému leteckému dopravcovi prenajíma v rámci takzvanej wet lease lietadlo s posádkou na zmluvne stanovený počet letov, avšak za jednotlivé lety nenesie hlavnú prevádzkovú zodpovednosť, a na potvrdení o rezervácii cestujúceho sa uvádza: „prevádzkované…“ práve týmto leteckým dopravcom, sa považuje za prevádzkujúceho leteckého dopravcu v zmysle tohto nariadenia?
   
      (1)  Ú. v. ES L 46, 2004, s. 1; Mim. vyd. 07/008, s. 10.